രാഹുല് ഗാന്ധിയുടെ ലഖിംപൂര് സന്ദര്ശനം വെറും പൊളിറ്റിക്കല് ടൂറിസം ഒരു സഹാനുഭൂതിയും അതിന് പിന്നിലില്ലെന്ന് കേന്ദ്രമന്ത്രി ഗിരിരാജ് സിങ് പട്ന: കോണ്ഗ്രസ് നേതാവ് രാഹുല് ഗാന്ധിയുടെ ലഖിംപുര് സന്ദര്ശനത്തെ പരിഹസിച്ച് കേന്ദ്ര ഗ്രാമീണ വികസന മന്ത്രി ഗിരിരാജ് സിങ്. രാഹുല് ഗാന്ധിയുടെ ലഖിംപുര് സന്ദര്ശനം വെറും പൊളിറ്റിക്കല് ടൂറിസമാണ്. കശ്മീരില് കൊല്ലപ്പെട്ടവരുടെ വീട്ടില് എന്താണ് രാഹുല് സന്ദര്ശിക്കാത്തതെന്നും ഗിരിരാജ് സിങ് ചോദ്യം ഉന്നയിച്ചു. രാഹുല് ഗാന്ധിയുടെ ലഖിംപൂര് ഖേരി സന്ദര്ശനം വെറും പൊളിറ്റിക്കല് ടൂറിസമാണ്. യഥാര്ഥമായ ഒരു സഹാനുഭൂതിയും അതിന് പിന്നിലില്ല. എപ്പോഴാണോ കോണ്ഗ്രസിനും മറ്റു പ്രതിപക്ഷ പാര്ട്ടികള്ക്കും ഒരു അവസരം കിട്ടുന്നത്, അപ്പോഴെല്ലാം അവര് പൊളിറ്റിക്കല് ടൂറിസം നടപ്പാക്കും. എന്തുകൊണ്ടാണ് ആ സംഭവത്തില് കൊല്ലപ്പെട്ട മാധ്യമപ്രവര്ത്തകന്റെ കുടുംബത്തെ രാഹുല് സന്ദര്ശിക്കാത്തത്. കശ്മീരില് കൊല്ലപ്പെട്ടവരുടെ വീട്ടില് എന്താണ് സന്ദര്ശിക്കാത്തത് ഗിരിരാജ് സിങ് പറഞ്ഞു. പ്രിയങ്ക ഗാന്ധിയും രാഹുല് ഗാന്ധിയും അടക്കമുള്ള കോണ്ഗ്രസ് സംഘം ഒക്ടോബര് ആറിന് ലഖിംപൂരില് കൊല്ലപ്പെട്ട കര്ഷകരുടെ വീട്ടിലെത്തിയിരുന്നു. ഉത്തര് പ്രദേശ് പൊലീസിന്റെ പലവിധത്തിലുള്ള വിലക്കുകള് ലംഘിച്ചായിരുന്നു സന്ദര്ശനം. Stories you may Like